ข้อบังคับสภามหาวิทยาลัยราชภัฏสวนสุนันทาข้อบังคับสภามหาวิทยาลัยราชภัฏสวนสุนันทาว่าด้วยการกำหนดระดับตำแหน่งและการแต่งตั้งข้าราชการพลเรือนในสถาบันอุดมศึกษาให้ดำรงตำแหน่งสูงขึ้น พ.ศ.๒๕๕๐[๑] โดยที่เป็นการสมควรตราข้อบังคับสภามหาวิทยาลัยราชภัฏสวนสุนันทาว่าด้วยการกำหนดระดับตำแหน่งและการแต่งตั้งข้าราชการพลเรือนในสถาบันอุดมศึกษาให้ดำรงตำแหน่งสูงขึ้นอาศัยอำนาจตามความในมาตรา๑๗ มาตรา ๒๐ และมาตรา ๓๑แห่งพระราชบัญญัติระเบียบข้าราชการพลเรือนในสถาบันอุดมศึกษา พ.ศ. ๒๕๔๗ประกอบกับมาตรา ๑๘ (๒) และ (๑๓) แห่งพระราชบัญญัติมหาวิทยาลัยราชภัฏ พ.ศ. ๒๕๔๗สภามหาวิทยาลัยราชภัฏสวนสุนันทา ในคราวประชุมครั้งที่ ๙/๒๕๕๐ เมื่อวันที่ ๒๖กันยายน ๒๕๕๐ จึงตราข้อบังคับไว้ ดังต่อไปนี้ข้อ ๑ ข้อบังคับนี้เรียกว่า ข้อบังคับสภามหาวิทยาลัยราชภัฏสวนสุนันทาว่าด้วยการกำหนดระดับตำแหน่งและการแต่งตั้งข้าราชการพลเรือนในสถาบันอุดมศึกษาให้ดำรงตำแหน่งสูงขึ้นพ.ศ. ๒๕๕๐ข้อ ๒ ข้อบังคับนี้ให้ใช้บังคับตั้งแต่วันถัดจากวันประกาศเป็นต้นไปข้อ ๓ ในข้อบังคับนี้มหาวิทยาลัย หมายความว่ามหาวิทยาลัยราชภัฏสวนสุนันทาสภามหาวิทยาลัย หมายความว่าสภามหาวิทยาลัยราชภัฏสวนสุนันทาอธิการบดี หมายความว่าอธิการบดีมหาวิทยาลัยราชภัฏสวนสุนันทาก.บ.ม. หมายความว่าคณะกรรมการบริหารมหาวิทยาลัยราชภัฏสวนสุนันทาข้าราชการ หมายความว่าข้าราชการพลเรือนในสถาบันอุดมศึกษาของมหาวิทยาลัยตำแหน่ง หมายความว่าตำแหน่งข้าราชการพลเรือนในสถาบันอุดมศึกษาตามโครงสร้างตำแหน่งที่ ก.พ.อ. กำหนดก.พ.อ. หมายความว่าคณะกรรมการข้าราชการพลเรือนในสถาบันอุดมศึกษากรอบของตำแหน่ง หมายความว่า ชื่อตำแหน่งระดับตำแหน่ง จำนวนตำแหน่งข้อ ๔ ให้อธิการบดีรักษาการตามข้อบังคับนี้และมีอำนาจออกประกาศ หรือคำสั่งเพื่อประโยชน์ในการปฏิบัติตามมติของ ก.บ.ม.และมีอำนาจในการวินิจฉัย ตีความ ในกรณีมีปัญหาเกี่ยวกับการปฏิบัติตามข้อบังคับนี้หมวด ๑การกำหนดตำแหน่ง ส่วนที่ ๑บททั่วไป ข้อ ๕ การกำหนดระดับตำแหน่งตามข้อบังคับนี้ให้เป็นไปตามกรอบของตำแหน่ง อันดับเงินเดือนของตำแหน่ง และแผนพัฒนากำลังคนคราวละสี่ปีตามที่สภามหาวิทยาลัยเห็นชอบกรอบของตำแหน่งตามวรรคหนึ่งให้พิจารณากำหนดตามโครงสร้างระดับตำแหน่งข้าราชการที่ ก.พ.อ. กำหนดและให้พิจารณาแนวคิดเกี่ยวกับสมรรถนะที่จำเป็นสำหรับแต่ละตำแหน่งเพื่อส่งเสริมการปฏิบัติงานประกอบด้วยข้อ ๖ ให้ ก.บ.ม. มีหน้าที่ในการวิเคราะห์การพิจารณากำหนดระดับตำแหน่งและจำนวนตำแหน่งเพื่อดำเนินการแต่งตั้งข้าราชการตามข้อบังคับนี้ข้อ ๗ การพิจารณากำหนดระดับตำแหน่งให้อยู่ภายใต้เงื่อนไขดังนี้(๑) การพิจารณาปรับปรุงระบบงานหรือวิธีการทำงานใหม่(๒) การพิจารณาระบบบริหารงานในมหาวิทยาลัยในเรื่องการกระจายอำนาจบริหารจัดการ(๓) การพัฒนาบทบาท หน้าที่ คุณภาพงานของตำแหน่งเพื่อปฏิบัติภารกิจตามนโยบายและยุทธศาสตร์ของมหาวิทยาลัยซึ่งมีผลให้ความรับผิดชอบต่อผลสัมฤทธิ์เพิ่มสูงขึ้น(๔) การจัดลำดับความสำคัญของงานตามแผนงานโครงการที่สอดคล้องตามบทบาทหน้าที่และความรับผิดชอบของหน่วยงานที่เปลี่ยนแปลงไปตามนโยบาย(๕) การเปลี่ยนแปลงการจัดแบ่งหน่วยงานภายในใหม่เพื่อเพิ่มคุณภาพและประสิทธิภาพในการทำงานซึ่งต้องได้รับความเห็นชอบจากสภามหาวิทยาลัย(๖) การไม่ขัดต่อการแบ่งส่วนราชการที่กำหนดไว้ในกฎหมายว่าด้วยการจัดตั้งมหาวิทยาลัยข้อ ๘ การกำหนดระดับตำแหน่งตามข้อบังคับนี้ให้ดำเนินการอย่างโปร่งใส ภายใต้เงื่อนไขดังต่อไปนี้(๑) ตามโครงสร้างระดับตำแหน่ง และตามมาตรฐานกำหนดตำแหน่งที่ ก.พ.อ. กำหนด(๒) เป็นเหตุผลความจำเป็นเพื่อประโยชน์ของหน่วยงาน(๓) ไม่มีผลให้มีการเพิ่มงบประมาณหมวดเงินเดือนและค่าจ้างประจำ(๔) ไม่มีผลทำให้อัตรากำลังเพิ่มขึ้น(๕) ต้องคำนึงถึงความมีประสิทธิภาพ ความไม่ซ้ำซ้อน และความประหยัด(๖) การกำหนดระดับตำแหน่งหัวหน้าหน่วยงานให้เป็นระดับสูงขึ้นต้องมีระดับตำแหน่งไม่สูงเท่าระดับตำแหน่งบริหารของหน่วยงานนั้นส่วนที่ ๒ตำแหน่งปฏิบัติการระดับต้นตำแหน่งปฏิบัติการระดับกลางตำแหน่งปฏิบัติการระดับต้นที่มีประสบการณ์และตำแหน่งประเภทผู้บริหาร ข้อ ๙ การกำหนดระดับตำแหน่งของตำแหน่งปฏิบัติการระดับต้นและตำแหน่งปฏิบัติการระดับกลาง ซึ่งเป็นตำแหน่งระดับควบ ให้เป็นไปตามโครงสร้างระดับตำแหน่งและมาตรฐานกำหนดตำแหน่งที่ ก.พ.อ. กำหนดข้อ ๑๐ การกำหนดระดับตำแหน่งของตำแหน่งปฏิบัติการระดับต้นที่มีประสบการณ์ให้ยึดหลักการวิเคราะห์และประเมินค่างานของตำแหน่ง ดังนี้(๑) หน้าที่และความรับผิดชอบของตำแหน่ง ได้แก่ กิจกรรมที่ตำแหน่งนั้นต้องปฏิบัติขอบเขตและความหลากหลายของงาน และผลกระทบจากการปฏิบัติงาน(๒) ความยุ่งยากของงาน ความสามารถที่จำเป็นในการปฏิบัติงาน ได้แก่การมีคำแนะนำ แนวทางหรือคู่มือ ความมีอิสระในการปฏิบัติงานและระดับการติดต่อประสานงานกับหน่วยงานต่าง ๆ ทั้งภายในและภายนอกหน่วยงาน(๓) การควบคุม กำกับ และตรวจสอบ ได้แก่ ความจำเป็นในการได้รับการให้ทิศทาง การได้รับคำแนะนำหรือการได้รับคำปรึกษาในการปฏิบัติงานและความจำเป็นในการได้รับการตรวจสอบความถูกต้องสมบูรณ์ของงานโดยผู้บังคับบัญชา(๔) ความรู้ที่ต้องการในการปฏิบัติงาน คือ ความรู้ที่จำเป็นในการผลิตผลงานให้ได้คุณภาพและปริมาณตามเป้าหมายที่กำหนดได้แก่ ความรู้ระดับพื้นฐาน ความรู้ระดับพื้นฐานชั้นสูงความรู้เชิงหลักการหรือแนวคิดวิชาชีพ นโยบายของหน่วยงานและการประยุกต์หลักการมาใช้ในการปฏิบัติงานข้อ ๑๑ การกำหนดระดับตำแหน่งของตำแหน่งประเภทผู้บริหารให้ยึดหลักการวิเคราะห์และประเมินค่างานของตำแหน่ง ดังนี้(๑) หน้าที่และความรับผิดชอบของตำแหน่ง ได้แก่จำนวนและระดับตำแหน่งของผู้ใต้บังคับบัญชาซึ่งสะท้อนถึงประสิทธิภาพและประสิทธิผลของงาน ระดับความรับผิดชอบของตำแหน่งจำนวนเงินงบประมาณและลักษณะของกิจกรรมทางการเงินและความยุติธรรมความซื่อสัตย์และการรักษาความลับของราชการ(๒) ความยุ่งยากของงาน ความสามารถที่จำเป็นในการปฏิบัติงาน ได้แก่ขอบเขตของการตัดสินใจ ความคิดริเริ่มที่ต้องใช้ในงานและลักษณะและวัตถุประสงค์ของการติดต่อกับผู้อื่นในการปฏิบัติงาน(๓) ระดับความสำคัญของการควบคุมบังคับบัญชาและการตรวจสอบงาน(๔) ความรู้ที่ต้องการในการปฏิบัติงาน คือความรู้ความสามารถที่ต้องการของตำแหน่งและความรู้ที่จำเป็นในการปฏิบัติงานตามหน้าที่และความรับผิดชอบในฐานะผู้บังคับบัญชาได้แก่ ความรู้ขั้นพื้นฐานเกี่ยวกับขั้นตอนและวิธีการปฏิบัติงานความรู้ในศิลปะการบังคับบัญชา การบริหารและการนำความรู้ไปใช้ได้อย่างมีประสิทธิภาพ ความรู้ในทฤษฎี แนวคิดในวิชาชีพและการประยุกต์ใช้เพื่อให้บรรลุผลสำเร็จ ความสามารถในการคิดวิเคราะห์และการตัดสินใจในเรื่องที่มีความสำคัญแตกต่างกันการกำหนดระดับตำแหน่งประเภทผู้บริหารภายในหน่วยงานต้องมีระดับตำแหน่งไม่สูงเท่าระดับตำแหน่งประเภทผู้บริหารสูงสุดของหน่วยงานนั้นข้อ ๑๒ การกำหนดค่านํ้าหนักในแต่ละองค์ประกอบและเกณฑ์การตัดสินเพื่อกำหนดระดับตำแหน่งตามข้อ๑๐ และข้อ ๑๑ ต้องกำหนดให้เหมาะสมกับแต่ละตำแหน่ง และให้เป็นไปตามประกาศของมหาวิทยาลัยโดยความเห็นชอบของก.บ.ม.ส่วนที่ ๓ตำแหน่งระดับชำนาญการระดับเชี่ยวชาญ และระดับเชี่ยวชาญพิเศษ ข้อ ๑๓ การกำหนดตำแหน่งระดับชำนาญการระดับเชี่ยวชาญ และระดับเชี่ยวชาญพิเศษ ให้พิจารณาความจำเป็นตามภารกิจของหน่วยงานตามหลักเกณฑ์ตามข้อ๑๔ และข้อ ๑๕ข้อ ๑๔ การวิเคราะห์ภารกิจของหน่วยงานเพื่อกำหนดให้มีตำแหน่งระดับชำนาญการระดับเชี่ยวชาญ และระดับเชี่ยวชาญพิเศษ ให้พิจารณาดังนี้(๑) หน่วยงานที่ปฏิบัติภารกิจหลัก หมายถึงหน่วยงานที่มีฐานะเทียบเท่าคณะซึ่งมีหน้าที่ในการสอน การวิจัย การให้บริการทางวิชาการให้มีตำแหน่งระดับชำนาญการ ระดับเชี่ยวชาญ และระดับเชี่ยวชาญพิเศษ(๒) หน่วยงานที่ปฏิบัติภารกิจสนับสนุนภารกิจหลัก หมายถึงหน่วยงานซึ่งมีหน้าที่ในการบริหารจัดการเพื่อสนับสนุนภารกิจหลักกรณีหน่วยงานที่มีฐานะเทียบเท่ากองให้มีตำแหน่งระดับชำนาญการ กรณีหน่วยงานที่มีฐานะเทียบเท่าสำนักงานอธิการบดีให้มีตำแหน่งระดับเชี่ยวชาญข้อ ๑๕ การวิเคราะห์และประเมินค่างานของตำแหน่งเพื่อกำหนดระดับตำแหน่งของตำแหน่งระดับชำนาญการระดับเชี่ยวชาญ และระดับเชี่ยวชาญพิเศษ ให้พิจารณาดังนี้(๑) ภาระงานของหน่วยงานให้พิจารณาจากลักษณะงานคุณภาพและปริมาณงานของหน่วยงาน(๒) ลักษณะหน้าที่ความรับผิดชอบและคุณภาพงานของตำแหน่ง ให้พิจารณาดังนี้(ก) ตำแหน่งระดับชำนาญการ ลักษณะงานต้องปฏิบัติโดยผู้มีความรู้ ความสามารถ ความชำนาญงานทักษะ หรือประสบการณ์ในการปฏิบัติงานเฉพาะด้านหรือเฉพาะทาง และต้องทำการศึกษาค้นคว้าทดลอง วิเคราะห์ สังเคราะห์หรือวิจัย โดยใช้หรือประยุกต์หลักการ เหตุผล แนวความคิดวิธีการเพื่อการปฏิบัติงานตามมาตรฐานที่กำหนดไว้หรือพัฒนางานในหน้าที่และงานเฉพาะด้านหรือเฉพาะทางหรือแก้ไขปัญหาในงานหลักที่ปฏิบัติ ซึ่งมีความยุ่งยากและมีขอบเขตกว้างขวาง(ข) ตำแหน่งระดับเชี่ยวชาญและระดับเชี่ยวชาญพิเศษลักษณะงานต้องปฏิบัติโดยผู้มีความรู้ทฤษฎี หลักวิชาหรือหลักการเกี่ยวกับงานเฉพาะด้านหรือเฉพาะทางและเป็นงานเชิงพัฒนาระบบหรือมาตรฐานของงาน หรืองานพัฒนาทฤษฎี หลักการ ความรู้ใหม่ซึ่งต้องมีการวิจัยเกี่ยวกับงานเฉพาะด้านหรือเฉพาะทางและนำมาประยุกต์ใช้ในทางปฏิบัติโดยต้องประยุกต์ทฤษฎีแนวความคิดใหม่เกี่ยวกับเนื้อหาของงานเพื่อแก้ไขปัญหาในงานที่มีความยุ่งยากมากและมีขอบเขตกว้างขวางมากหรือถ่ายทอดความรู้เกี่ยวกับงาน ตลอดจนให้คำปรึกษาแนะนำ หรือปรับปรุงผสมผสานเทคนิคระดับสูงระหว่างสาขาที่เกี่ยวข้องส่วนที่ ๔การดำเนินการ ข้อ ๑๖ การวิเคราะห์ตำแหน่งที่มีลักษณะหน้าที่และความรับผิดชอบปริมาณและคุณภาพของงานของตำแหน่งที่เปลี่ยนแปลงไปจากเดิมในสาระสำคัญถึงระดับที่จะต้องมีการปรับปรุงระดับตำแหน่ง ให้จัดทำข้อมูลรายละเอียดเกี่ยวกับตำแหน่งที่จะเสนอขอปรับปรุงการกำหนดระดับตำแหน่งได้แก่ชื่อตำแหน่ง ระดับ เลขที่ สังกัด หน้าที่ความรับผิดชอบเดิมและใหม่ของตำแหน่งดังกล่าวลักษณะงานที่ปฏิบัติเดิมและใหม่ของตำแหน่งดังกล่าวเพื่อประกอบการพิจารณาข้อ ๑๗ เมื่อ ก.บ.ม. พิจารณาและเสนอให้สภามหาวิทยาลัยมีมติกำหนดกรอบของตำแหน่งในหน่วยงานใดแล้วให้มีการประกาศให้ข้าราชการได้รับทราบร่วมกันเพื่อเปิดโอกาสให้ข้าราชการได้เตรียมความพร้อมในการประเมินเพื่อแต่งตั้งให้ดำรงตำแหน่งดังกล่าวข้อ ๑๘ ให้มีการจัดทำรายงานสรุปผลการพิจารณากรอบของตำแหน่งเพื่อเป็นแหล่งอ้างอิงในการสืบค้น และเพื่อแสดงความโปร่งใสหมวด ๒การแต่งตั้งข้าราชการให้ดำรงตำแหน่งสูงขึ้น ส่วนที่ ๑ตำแหน่งปฏิบัติการระดับต้นและตำแหน่งปฏิบัติการระดับกลาง ข้อ ๑๙ ให้มีการตรวจสอบคุณสมบัติเฉพาะสำหรับตำแหน่งตามมาตรฐานกำหนดตำแหน่งที่ก.พ.อ. กำหนด ก่อนการประเมินบุคคลเพื่อแต่งตั้งให้ดำรงตำแหน่งปฏิบัติการระดับต้นและตำแหน่งปฏิบัติการระดับกลางข้อ ๒๐ การประเมินบุคคลเพื่อแต่งตั้งให้ดำรงตำแหน่งระดับปฏิบัติการระดับต้นและระดับกลางต้องประเมินจากการปฏิบัติงานและคุณลักษณะของบุคคลที่จำเป็นสำหรับตำแหน่งตามที่ก.พ.อ. และสภามหาวิทยาลัยกำหนดข้อ ๒๑ การประเมินการปฏิบัติงานให้ประเมินตามองค์ประกอบดังนี้(๑)ความรู้ความสามารถในการปฏิบัติงานและคุณภาพของงานให้พิจารณาจากความสามารถในการปฏิบัติงานที่ได้รับมอบหมายโดยคำนึงถึงความสำเร็จในเวลาที่กำหนด ความถูกต้องแม่นยำ ความครบถ้วนสมบูรณ์และความเป็นระเบียบเรียบร้อยของงาน(๒) ความรับผิดชอบต่อหน้าที่ให้พิจารณาจากความตั้งใจ ความเต็มใจและความมุ่งมั่นที่จะทำงานที่ได้รับมอบหมายให้สำเร็จและเป็นผลดีแก่ทางราชการความรับผิดชอบต่อหน้าที่ ตลอดทั้งไม่ละเลยต่องานและพร้อมที่จะรับผิดชอบต่อผลของงานที่เกิดขึ้น(๓) ความประพฤติให้พิจารณาจากอุปนิสัย บุคลิกลักษณะ ท่วงที วาจา การวางตัวรวมทั้งคุณธรรมและจริยธรรมที่จำเป็นสำหรับตำแหน่งตลอดจนการปฏิบัติตามระเบียบของทางราชการและหน่วยงานข้อ ๒๒ ความรู้ความสามารถในการปฏิบัติงานตามข้อ ๒๑(๑) ของตำแหน่งปฏิบัติการระดับต้นให้พิจารณา ดังนี้(๑) ความรอบรู้ ความชำนาญความสามารถในการวิเคราะห์งานที่ปฏิบัติและงานอื่นที่เกี่ยวข้อง(๒) ความเข้าใจในนโยบายและเป้าหมายของหน่วยงาน(๓) ความรู้ความสามารถที่เพิ่มขึ้นในการปฏิบัติงานปัจจุบันและการพัฒนาปรับปรุงความรู้ ความเข้าใจ ความสนใจที่จะนำไปใช้ปฏิบัติงานให้ดีขึ้นและเพื่อที่จะรับงานที่สูงขึ้นได้การพิจารณาความรู้ความสามารถในการปฏิบัติงานตามวรรคหนึ่งของตำแหน่งปฏิบัติการระดับกลางซึ่งเป็นสายงานที่เริ่มต้นจากระดับ๓ ขึ้นไป นอกจากต้องพิจารณาตามวรรคหนึ่งแล้ว ให้พิจารณาเรื่องความคิดริเริ่มสร้างสรรค์งานการพัฒนางาน และการแก้ไขปัญหาอุปสรรคในการปฏิบัติงานประกอบด้วยข้อ ๒๓ การประเมินคุณลักษณะของบุคคลที่จำเป็นสำหรับตำแหน่งปฏิบัติการระดับต้นและตำแหน่งปฏิบัติการระดับกลางให้พิจารณากำหนดองค์ประกอบในการประเมิน ดังนี้(๑) ความอุตสาหะให้พิจารณาจากความมีมานะ อดทน และเอาใจใส่ในหน้าที่การงาน กระตือรือร้นในการปฏิบัติงานการอุทิศเวลาให้กับทางราชการและความขยันหมั่นเพียร(๒)ความมีมนุษยสัมพันธ์ให้พิจารณาจากความสามารถในการปฏิบัติงานร่วมกับผู้อื่นอย่างมีประสิทธิภาพการยอมรับฟังความคิดเห็นของผู้อื่น การยอมรับในความสามารถของผู้ร่วมงานทุกระดับ ความสามารถในการแก้ไขและลดข้อขัดแย้งอันอาจจะเป็นอุปสรรคต่องานราชการหรือความสามารถในการสร้างความสัมพันธ์อันดีกับผู้มารับบริการหรือผู้มาติดต่อรวมทั้งความเต็มใจในการให้ความช่วยเหลือและให้บริการผู้มาติดต่อ(๓)ความสามารถในการสื่อความหมายให้พิจารณาจากความสามารถในการแสดงความคิดเห็นที่เกี่ยวข้องกับการปฏิบัติงานการสื่อสารกับผู้บังคับบัญชา ผู้ใต้บังคับบัญชาและเพื่อนร่วมงาน ทั้งด้วยวาจาหรือลายลักษณ์อักษร และความสามารถในการใช้ภาษาอย่างเหมาะสมเกี่ยวกับการให้ข้อมูลข่าวสารการบันทึก หรือการรายงาน(๔) หรืออื่น ๆตามที่คณะกรรมการบริหารมหาวิทยาลัยกำหนดโดยทำเป็นประกาศของมหาวิทยาลัยข้อ ๒๔ การกำหนดค่าน้ำหนักในแต่ละองค์ประกอบและเกณฑ์การตัดสิน เพื่อแต่งตั้งข้าราชการให้ดำรงตำแหน่งต้องกำหนดให้เหมาะสมกับตำแหน่งปฏิบัติการระดับต้น และตำแหน่งปฏิบัติการระดับกลางและให้เป็นไปตามข้อเสนอของ ก.บ.ม. โดยความเห็นชอบของสภามหาวิทยาลัย โดยทำเป็นประกาศของมหาวิทยาลัยข้อ ๒๕ การประเมินให้ดำเนินการโดยคณะกรรมการประเมินผลงานที่ก.บ.ม. แต่งตั้ง ซึ่งคณะกรรมการดังกล่าวต้องมีระดับตำแหน่งไม่ตํ่ากว่าตำแหน่งที่เสนอขอหรือเทียบเท่าส่วนที่ ๒ตำแหน่งปฏิบัติการระดับต้นที่มีประสบการณ์ ข้อ ๒๖ ให้มีการตรวจสอบคุณสมบัติเฉพาะสำหรับตำแหน่งของข้าราชการตามมาตรฐานกำหนดตำแหน่งที่ก.พ.อ. กำหนด ก่อนการประเมินบุคคลเพื่อแต่งตั้งให้ดำรงตำแหน่งปฏิบัติการระดับต้นที่มีประสบการณ์ข้อ ๒๗ การประเมินบุคคลเพื่อแต่งตั้งให้ดำรงตำแหน่งระดับปฏิบัติการระดับต้นที่มีประสบการณ์ให้ประเมินจากผลงานและคุณลักษณะของบุคคลที่จำเป็นสำหรับตำแหน่งตามที่ ก.พ.อ. และสภามหาวิทยาลัยกำหนดผลงานที่นำเสนอเพื่อพิจารณาตามวรรคหนึ่งให้เป็นไปตามหลักเกณฑ์ดังนี้(๑) ต้องมิใช่ผลงานที่เป็นส่วนหนึ่งของการศึกษาหรือการฝึกอบรม(๒)ต้องมิใช่ผลงานเดิมที่เคยใช้ในการประเมินแต่งตั้งให้ดำรงตำแหน่งในระดับที่สูงขึ้นมาแล้ว(๓)กรณีที่เป็นผลงานร่วมต้องระบุการมีส่วนร่วมและมีคำรับรองจากผู้มีส่วนร่วมข้อ ๒๘ ผลงาน หมายความว่างานที่ได้พัฒนาจากการปฏิบัติงานในหน้าที่ของตำแหน่งที่ดำรงอยู่ซึ่งสามารถพิสูจน์หรือมีหลักฐานรายละเอียดต่างๆ ประกอบ ซึ่งแสดงให้เห็นว่าผู้ปฏิบัติงานนั้นมีความรู้ความสามารถประสบการณ์ที่จะได้เลื่อนตำแหน่งให้สูงขึ้น และเป็นประโยชน์ต่องาน และการพัฒนางานในหน้าที่การประเมินผลงานให้ประเมินตามองค์ประกอบดังนี้(๑) ขอบเขตของผลงานให้พิจารณาจากผลการปฏิบัติงานหรือผลสำเร็จของงานที่เกิดจากงานในหน้าที่ความรับผิดชอบของตำแหน่งและแนวคิดหรือแผนงานที่จะดำเนินการในอนาคตซึ่งเป็นการพัฒนางานในตำแหน่งที่จะได้รับการแต่งตั้ง(๒) คุณภาพของผลงานให้พิจารณาจากคุณภาพของผลงานที่เชื่อถือได้โดยมีผู้บังคับบัญชาหรือผู้ที่เกี่ยวข้องรับรอง(๓)ความยุ่งยากซับซ้อนของผลงานให้พิจารณาจากการใช้หลักวิชาการเฉพาะทางในการปฏิบัติงานที่มีความยุ่งยากมากและความจำเป็นต้องมีการตัดสินใจหรือแก้ปัญหาในงานที่ปฏิบัติด้วยตนเองได้(๔) ประโยชน์ของผลงานให้พิจารณาจากประโยชน์ของผลงานที่มีต่อหน่วยงานหรือผู้รับบริการ หรือต่อความก้าวหน้าทางวิชาการ หรือการปฏิบัติงานที่เกี่ยวข้องซึ่งสามารถช่วยเสริมยุทธศาสตร์ของหน่วยงานได้เป็นอย่างดี(๕) ความรู้ความชำนาญงานและประสบการณ์ให้พิจารณาจากความรู้ ความชำนาญงานและประสบการณ์ที่ทำให้สามารถปฏิบัติงานในความรับผิดชอบด้วยตนเองได้เป็นที่ยอมรับในงานนั้นการประเมินผลงานตามวรรคสองให้พิจารณาจากผลการปฏิบัติงานจริงหรือพิจารณาจากแฟ้มงานที่ได้บันทึกผลงานที่ปฏิบัติในช่วงระยะเวลาไม่น้อยกว่าสองปีโดยผลงานนั้นแสดงให้เห็นถึงทักษะ ความรู้ความสามารถ ความชำนาญและผลสัมฤทธิ์ของงานซึ่งเป็นที่ประจักษ์ เป็นประโยชน์ต่องาน และการพัฒนางานในหน้าที่ข้อ ๒๙ การพิจารณาผลงานให้กำหนดเงื่อนไขขอบเขตมาตรฐานของผลงาน ดังนี้(๑) ปริมาณขั้นต่ำของผลงานแต่ละประเภท(๒) คุณภาพผลงานซึ่งเหมาะสมกับระดับตำแหน่ง สายงาน และลักษณะงานของหน่วยงาน(๓) การเผยแพร่ผลงานเพื่อการนำไปใช้ประโยชน์และป้องกันการลอกเลียนข้อ ๓๐ การประเมินคุณลักษณะของบุคคลที่จำเป็นสำหรับตำแหน่งปฏิบัติการระดับต้นที่มีประสบการณ์ให้พิจารณากำหนดองค์ประกอบในการประเมินเช่น(๑) ความอุตสาหะให้พิจารณาจากความมีมานะ อดทน และเอาใจใส่ในหน้าที่การงาน ความกระตือรือร้นในการปฏิบัติงานการอุทิศเวลาให้กับทางราชการ และความขยันหมั่นเพียร(๒)ความมีมนุษยสัมพันธ์ให้พิจารณาจากความสามารถในการปฏิบัติงานร่วมกับผู้อื่นอย่างมีประสิทธิภาพการยอมรับฟังความคิดเห็นของผู้อื่น การยอมรับในความสามารถของผู้ร่วมงานทุกระดับ ความสามารถในการแก้ไขและลดข้อขัดแย้งอันอาจจะเป็นอุปสรรคต่องานราชการหรือความสามารถในการสร้างความสัมพันธ์อันดีกับผู้มารับบริการหรือผู้มาติดต่อรวมทั้งความเต็มใจในการให้ความช่วยเหลือและบริการผู้มาติดต่อ(๓)ความสามารถในการสื่อความหมายให้พิจารณาจากความสามารถในการแสดงความคิดเห็นที่เกี่ยวข้องกับการปฏิบัติงานการสื่อสารกับผู้บังคับบัญชา ผู้ใต้บังคับบัญชาและเพื่อนร่วมงานทั้งด้วยวาจาหรือลายลักษณ์อักษร ความสามารถในการใช้ภาษาอย่างเหมาะสมเกี่ยวกับการให้ข้อมูลข่าวสารการบันทึก หรือการรายงานข้อ ๓๑ การกำหนดค่าน้ำหนักในแต่ละองค์ประกอบและเกณฑ์การตัดสินเพื่อแต่งตั้งข้าราชการให้ดำรงตำแหน่งต้องกำหนดให้เหมาะสมกับระดับตำแหน่งของตำแหน่งปฏิบัติการระดับต้นที่มีประสบการณ์และให้เป็นไปตามข้อเสนอของ ก.บ.ม.โดยความเห็นชอบของสภามหาวิทยาลัยโดยทำเป็นประกาศของมหาวิทยาลัยข้อ ๓๒ การประเมินให้ดำเนินการโดยคณะกรรมการประเมินผลงานที่ก.บ.ม.แต่งตั้งซึ่งคณะกรรมการดังกล่าวต้องมีระดับตำแหน่งไม่ต่ำกว่าตำแหน่งที่เสนอขอหรือเทียบเท่าส่วนที่ ๓ตำแหน่งประเภทผู้บริหาร ข้อ ๓๓ ให้มีการตรวจสอบคุณสมบัติเฉพาะสำหรับตำแหน่งของข้าราชการตามมาตรฐานกำหนดตำแหน่งที่ก.พ.อ. กำหนด ก่อนการประเมินบุคคลเพื่อแต่งตั้งให้ดำรงตำแหน่งประเภทผู้บริหารกรณีที่มีบุคคลซึ่งมีคุณสมบัติครบถ้วนตามมาตรฐานกำหนดตำแหน่งตามวรรคหนึ่งมากกว่าจำนวนกรอบตำแหน่งที่กำหนดให้คัดเลือกบุคคลที่จะเข้ารับการประเมินตามจำนวนกรอบตำแหน่งโดยดำเนินการอย่างเป็นระบบโปร่งใส เป็นธรรมและตรวจสอบได้ ดังนี้(๑) ให้มหาวิทยาลัยแต่งตั้งคณะกรรมการคัดเลือกบุคคลเพื่อปฏิบัติให้เป็นไปตามหลักเกณฑ์และวิธีการคัดเลือกบุคคลตามประกาศของมหาวิทยาลัยที่กำหนดไว้รายงานผลการพิจารณาคัดเลือกบุคคลและตรวจสอบกรณีมีการทักท้วงผลการคัดเลือก(๒) การคัดเลือกให้กองบริหารงานบุคคลหรือหน่วยงานที่เรียกชื่ออย่างอื่นที่มีลักษณะงานเป็นอย่างเดียวกันเป็นผู้ดำเนินการโดยรายละเอียดและขั้นตอนการดำเนินการให้เป็นไปตามประกาศของมหาวิทยาลัยข้อ ๓๔ การประเมินบุคคลเพื่อแต่งตั้งให้ดำรงตำแหน่งประเภทผู้บริหารต้องประเมินจากการปฏิบัติงานคุณลักษณะและสมรรถนะของบุคคลที่จำเป็นสำหรับตำแหน่งข้อ ๓๕ การประเมินการปฏิบัติงานให้ประเมินตามองค์ประกอบดังนี้(๑) ความรู้ความสามารถในการปฏิบัติงานให้พิจารณาจากการมีความรู้และประสบการณ์ในทางวิชาการหรือวิชาชีพความสามารถในการบริหารงาน ความสามารถปฏิบัติงานให้สำเร็จโดยประหยัดทรัพยากรความสามารถในการตัดสินใจ และความคิดริเริ่ม(๒) ความรับผิดชอบต่อหน้าที่ให้พิจารณาจากความสามารถในการบริหารงานที่อยู่ในความรับผิดชอบการดำเนินงานให้สำเร็จลุล่วงโดยคำนึงถึงเป้าหมายและความสำเร็จของงานเป็นหลักและการยอมรับปัญหาที่เกิดจากการทำงานและความสามารถในการแก้ไขปัญหาได้อย่างเหมาะสมโดยให้พิจารณาจากผลของการปฏิบัติงานประกอบด้วย(๓) การวางแผน การควบคุมการติดตามผลการปฏิบัติงานและการพัฒนางานให้พิจารณาจากความสามารถในการจัดทำแผนปฏิบัติการประจำปีของหน่วยงานควบคุมดูแลการปฏิบัติให้เป็นไปตามแผนดังกล่าวและติดตามประเมินผลงานของหน่วยงานและการปฏิบัติงานของผู้ใต้บังคับบัญชาตลอดจนการปรับปรุงและการพัฒนางาน(๔) การแนะนำการสอนงานและการพัฒนาผู้ใต้บังคับบัญชาให้พิจารณาจากการให้คำปรึกษาแนะนำสอนงานผู้ใต้บังคับบัญชาและการปรับปรุงและพัฒนาผู้ใต้บังคับบัญชาให้สามารถปฏิบัติงานได้อย่างมีประสิทธิภาพทั้งนี้คุณสมบัติเฉพาะสำหรับตำแหน่งประเภทผู้บริหารต้องผ่านการอบรมหลักสูตรนักบริหารที่ก.พ.อ. รับรองข้อ ๓๖ การประเมินคุณลักษณะของบุคคลที่จำเป็นสำหรับตำแหน่งประเภทผู้บริหารให้พิจารณากำหนดองค์ประกอบในการประเมินดังนี้(๑)ความประพฤติให้พิจารณาจากอุปนิสัยความประพฤติทั้งในด้านส่วนตัวและการรักษาวินัยข้าราชการทั้งนี้ ให้พิจารณาจากประวัติส่วนตัวประวัติการทำงาน และพฤติกรรมที่ปรากฏทางอื่น(๒)ความมีมนุษยสัมพันธ์ให้พิจารณาจากการให้ความร่วมมือในส่วนที่เกี่ยวกับราชการทั้งหน่วยงานภายในและภายนอกที่ต้องปฏิบัติงานเกี่ยวข้องกันอันจะก่อให้เกิดประโยชน์แก่มหาวิทยาลัยหรือส่วนราชการอื่น(๓) หรืออื่น ๆตามที่คณะกรรมการบริหารมหาวิทยาลัยกำหนดโดยทำเป็นประกาศของมหาวิทยาลัยข้อ ๓๗ การประเมินสมรรถนะของบุคคลที่จำเป็นสำหรับตำแหน่งประเภทผู้บริหารให้พิจารณากำหนดองค์ประกอบในการประเมินดังนี้(๑) ความเป็นผู้นำให้พิจารณาจากความสามารถในการวางตน และเป็นตัวอย่างที่ดีการมีศิลปะในการโน้มน้าว จูงใจกระตุ้นและให้กำลังใจแก่ผู้ร่วมงานเพื่อให้เกิดความร่วมมือในการปฏิบัติงานความตั้งใจและเต็มใจร่วมกันทำงานให้สำเร็จและความสนใจและความสามารถในการพัฒนาทักษะ ความรู้ความสามารถของทีมงานด้วยวิธีการอย่างเหมาะสม(๒) การคิดเชิงกลยุทธ์ให้พิจารณาจากความสามารถในการประเมินสถานการณ์การกำหนดกลยุทธ์ การลดจุดอ่อนและเสริมจุดแข็ง การแปรวิกฤตเป็นโอกาสและการคิดเพื่อให้ได้รับชัยชนะในทุกสถานการณ์(๓)การตัดสินใจในการแก้ไขปัญหาให้พิจารณาจากความสามารถในการวิเคราะห์หาสาเหตุของปัญหาการวิเคราะห์แนวทางในการแก้ไขปัญหาโดยมีหลายทางเลือกการเลือกแนวทางในการแก้ไขปัญหาได้อย่างถูกต้องเหมาะสมและการใช้ข้อมูลประกอบในการตัดสินใจและแก้ไขปัญหา(๔) วิสัยทัศน์ให้พิจารณาจากความสามารถในการคาดการณ์หรือพยากรณ์สถานการณ์ข้างหน้าอย่างมีหลักการและเหตุผลและการกำหนดกลยุทธ์และวางแผนการดำเนินการเพื่อรองรับสิ่งที่คาดว่าจะเกิดขึ้นทั้งด้านที่เป็นผลโดยตรงและผลกระทบ(๕) หรืออื่น ๆตามที่คณะกรรมการบริหารมหาวิทยาลัยกำหนดโดยทำเป็นประกาศของมหาวิทยาลัยข้อ ๓๘ การแต่งตั้งบุคคลให้ดำรงตำแหน่งประเภทผู้บริหารที่ ก.พ.อ. กำหนด ให้เป็นระดับ ๗ - ๘ให้แต่งตั้งเมื่อบุคคลดังกล่าวได้รับเงินเดือนไม่ต่ำกว่าขั้นต่ำของระดับ ๘ แล้วข้อ ๓๙ การกำหนดวิธีการประเมินค่าน้ำหนักในแต่ละองค์ประกอบและเกณฑ์การตัดสินเพื่อแต่งตั้งข้าราชการให้ดำรงตำแหน่งต้องกำหนดให้เหมาะสมกับลักษณะงานของหน่วยงานและระดับตำแหน่งของตำแหน่งประเภทผู้บริหารและให้เป็นไปตามประกาศของมหาวิทยาลัยโดยความเห็นชอบของ ก.บ.ม.ข้อ ๔๐ การประเมินให้ดำเนินการโดยคณะกรรมการประเมินผลงานที่ก.บ.ม.แต่งตั้งซึ่งคณะกรรมการดังกล่าวต้องมีระดับตำแหน่งไม่ต่ำกว่าตำแหน่งที่เสนอขอหรือเทียบเท่าส่วนที่ ๔ตำแหน่งระดับชำนาญการระดับเชี่ยวชาญ และระดับเชี่ยวชาญพิเศษ ข้อ ๔๑ ให้มีการตรวจสอบคุณสมบัติเฉพาะสำหรับตำแหน่งของข้าราชการตามข้อ๔๒ ข้อ ๔๓ และข้อ ๔๔ ก่อนการประเมินบุคคลเพื่อแต่งตั้งให้ดำรงตำแหน่งระดับชำนาญการระดับเชี่ยวชาญ หรือระดับเชี่ยวชาญพิเศษ แล้วแต่กรณีกรณีที่มีบุคคลซึ่งมีคุณสมบัติครบถ้วนตามวรรคหนึ่งมากกว่าจำนวนกรอบของตำแหน่งที่กำหนดให้คัดเลือกบุคคลที่จะเข้ารับการประเมินตามจำนวนกรอบของตำแหน่งโดยดำเนินการอย่างเป็นระบบ โปร่งใส เป็นธรรม และตรวจสอบได้ ดังนี้(๑) ให้มหาวิทยาลัยแต่งตั้งคณะกรรมการคัดเลือกบุคคลเพื่อปฏิบัติให้เป็นไปตามหลักเกณฑ์และวิธีการคัดเลือกบุคคลตามประกาศของมหาวิทยาลัยที่กำหนดไว้รายงานผลการพิจารณาคัดเลือกบุคคลและตรวจสอบกรณีมีการทักท้วงผลการคัดเลือก(๒) การคัดเลือกให้กองบริหารงานบุคคล หรือหน่วยงานที่เรียกชื่ออย่างอื่นที่มีลักษณะงานเป็นอย่างเดียวกันเป็นผู้ดำเนินการโดยรายละเอียดและขั้นตอนการดำเนินการให้เป็นไปตามประกาศของมหาวิทยาลัยข้อ ๔๒ คุณสมบัติเฉพาะสำหรับตำแหน่งระดับชำนาญการต้องมีคุณวุฒิการศึกษาและมีระยะเวลาในการดำรงตำแหน่ง ดังนี้(๑) วุฒิประกาศนียบัตรวิชาชีพหรือเทียบเท่าต้องดำรงตำแหน่งในระดับปฏิบัติการมาแล้วไม่น้อยกว่าสิบหกปี(๒) วุฒิอนุปริญญาหรือเทียบเท่าต้องดำรงตำแหน่งระดับปฏิบัติการมาแล้วไม่น้อยกว่าสิบสองปี(๓) วุฒิปริญญาตรีหรือเทียบเท่าต้องดำรงตำแหน่งระดับปฏิบัติการมาแล้วไม่น้อยกว่าเก้าปี(๔) วุฒิปริญญาโทหรือเทียบเท่าต้องดำรงตำแหน่งระดับปฏิบัติการมาแล้วไม่น้อยกว่าห้าปี(๕) วุฒิปริญญาเอกหรือเทียบเท่าต้องดำรงตำแหน่งระดับปฏิบัติการมาแล้วไม่น้อยกว่าสองปีกรณีได้รับวุฒิการศึกษาเพิ่มขึ้นและได้รับการแต่งตั้งให้ดำรงตำแหน่งที่ใช้วุฒิการศึกษาดังกล่าวเป็นคุณสมบัติเฉพาะสำหรับตำแหน่งให้นับระยะเวลาดำรงตำแหน่งรวมกันตามอัตราส่วนได้โดยตำแหน่งที่ดำรงอยู่เดิมต้องเป็นตำแหน่งที่ได้มีการกำหนดความจำเป็นของหน่วยงานให้มีตำแหน่งระดับชำนาญการแล้วข้อ ๔๓ คุณสมบัติเฉพาะสำหรับตำแหน่งระดับเชี่ยวชาญต้องมีวุฒิการศึกษาและมีระยะเวลาในการดำรงตำแหน่ง ดังนี้(๑) ต้องมีวุฒิปริญญาตรีหรือเทียบเท่าและต้องดำรงตำแหน่งระดับชำนาญการหรือเทียบเท่าของสายงานที่เริ่มต้นจากระดับ ๓ขึ้นไปมาแล้วไม่น้อยกว่าสามปี(๒) กรณีที่มิได้ดำรงตำแหน่งระดับชำนาญการให้เทียบคุณสมบัติข้าราชการเพื่อใช้เป็นคุณสมบัติในการขอกำหนดตำแหน่งระดับเชี่ยวชาญ ดังนี้(ก) ต้องดำรงตำแหน่งระดับ ๘ และมีคุณวุฒิปริญญาตรีหรือเทียบเท่า มีความรู้ ความสามารถและประสบการณ์จากการดำรงตำแหน่งที่ขอเทียบคุณสมบัติมาแล้วไม่น้อยกว่าสามปี(ข) ให้พิจารณาเทียบคุณสมบัติที่แสดงความเป็นผู้ชำนาญการ ระดับ ๘ ย้อนหลังได้ไม่เกินสามปีโดยพิจารณาจากประเภทและขอบข่ายของงานที่รับผิดชอบ ปริมาณและคุณภาพของงานในภาพรวมและผลงานที่แสดงความเป็นผู้ชำนาญการ ระดับ ๘ ซึ่งหมายถึง คู่มือปฏิบัติงาน ผลงาน ศึกษาค้นคว้า ทดลอง วิเคราะห์ สังเคราะห์ หรือวิจัยที่เป็นประโยชน์ต่องานในหน้าที่ในด้านการแก้ไขปัญหาหรือการพัฒนางานหรือเป็นผลงานริเริ่มสร้างสรรค์ การให้ความเห็น คำแนะนำหรือเสนอแนะเกี่ยวกับการแก้ไขปัญหาหรือการพัฒนางานสนับสนุนงานบริการวิชาการหรืองานวิชาชีพนั้นซึ่งผลงานดังกล่าวสามารถนำไปเสนอขอกำหนดตำแหน่งระดับเชี่ยวชาญได้ข้อ ๔๔คุณสมบัติเฉพาะสำหรับตำแหน่งระดับเชี่ยวชาญพิเศษต้องมีวุฒิการศึกษาและมีระยะเวลาในการดำรงตำแหน่ง ดังนี้(๑) ต้องมีวุฒิปริญญาตรีหรือเทียบเท่าและต้องดำรงตำแหน่งระดับเชี่ยวชาญหรือเทียบเท่ามาแล้วไม่น้อยกว่าสองปี(๒) กรณีที่มิได้ดำรงตำแหน่งระดับเชี่ยวชาญให้เทียบคุณสมบัติข้าราชการเพื่อใช้เป็นคุณสมบัติในการขอกำหนดตำแหน่งระดับเชี่ยวชาญพิเศษ ระดับ ๑๐ ดังนี้(ก) ต้องดำรงตำแหน่งระดับ ๙ และมีคุณวุฒิปริญญาตรีหรือเทียบเท่า มีความรู้ ความสามารถและประสบการณ์จากการดำรงตำแหน่งที่ขอเทียบคุณสมบัติมาแล้วไม่น้อยกว่าสองปี(ข) ให้พิจารณาเทียบคุณสมบัติที่แสดงความเป็นผู้เชี่ยวชาญ ระดับ ๙ย้อนหลังได้ไม่เกินสองปี โดยพิจารณาจากประเภทและขอบข่ายของงานที่รับผิดชอบปริมาณและคุณภาพของงานในภาพรวม และผลงานที่แสดงความเป็นผู้เชี่ยวชาญ ระดับ ๙ซึ่งหมายถึง คู่มือปฏิบัติงาน ผลงาน ศึกษา ค้นคว้า ทดลอง วิเคราะห์ สังเคราะห์หรือวิจัยที่เป็นประโยชน์ต่องานในหน้าที่ในด้านการแก้ไขปัญหาหรือการพัฒนางานหรือเป็นผลงานริเริ่มสร้างสรรค์ การให้ความเห็น คำแนะนำ หรือเสนอแนะการให้คำปรึกษาแนะนำ การอบรมและเผยแพร่ความรู้เกี่ยวกับหลักการ แนวทาง ระบบ รูปแบบเทคนิคและวิธีการในการแก้ไขปัญหาหรือการพัฒนางานสนับสนุนงานบริการวิชาการหรืองานวิชาชีพนั้นซึ่งผลงานดังกล่าวสามารถนำไปเสนอขอกำหนดตำแหน่งระดับเชี่ยวชาญพิเศษได้ข้อ ๔๕ การประเมินบุคคลเพื่อแต่งตั้งให้ดำรงตำแหน่งระดับชำนาญการระดับเชี่ยวชาญและระดับเชี่ยวชาญพิเศษให้ประเมินจากการปฏิบัติงานผลงานและคุณลักษณะของบุคคลที่จำเป็นสำหรับตำแหน่งข้อ ๔๖ การประเมินตำแหน่งระดับชำนาญการ ให้พิจารณาดังนี้(๑) ปริมาณงานในหน้าที่ หมายถึง ขนาดหรือความมากน้อยของงาน(๒) คุณภาพของงานในหน้าที่ หมายถึง ความยากง่าย การอาศัยเทคนิค วิธีการ(๓) ผลงานที่แสดงความเป็นผู้ชำนาญการ หมายถึง การใช้ประโยชน์จากผลงานผลงานเป็นงานสร้างสรรค์และมีความคิดริเริ่มโดยต้องมิใช่ผลงานที่เป็นส่วนหนึ่งของการศึกษาหรือการฝึกอบรมมิใช่ผลงานเดิมที่เคยใช้ในการประเมินแต่งตั้งให้ดำรงตำแหน่งในระดับที่สูงขึ้นมาแล้วและในกรณีที่เป็นผลงานร่วมต้องระบุการมีส่วนร่วมและมีคำรับรองจากผู้มีส่วนร่วมข้อ ๔๗ การพิจารณาผลงานให้กำหนดเงื่อนไขขอบเขตมาตรฐานของผลงานตามประกาศของมหาวิทยาลัย โดยมีมาตรฐานของผลงานดังนี้(๑) ปริมาณขั้นต่ำของผลงานแต่ละประเภท(๒) คุณภาพผลงานซึ่งเหมาะสมกับระดับตำแหน่ง สายงานและลักษณะงานของหน่วยงาน(๓) การเผยแพร่ผลงานเพื่อการนำไปใช้ประโยชน์และป้องกันการลอกเลียนข้อ ๔๘ การแต่งตั้งบุคคลให้ดำรงตำแหน่งระดับชำนาญการระดับ ๘ ให้แต่งตั้งเมื่อบุคคลดังกล่าวได้รับเงินเดือนไม่ต่ำกว่าขั้นต่ำของระดับ ๘ข้อ ๔๙ การประเมินในกรณีตำแหน่งระดับเชี่ยวชาญให้พิจารณาดังนี้(๑) ปริมาณงานในหน้าที่ หมายถึง ขนาดหรือความมากน้อยของงาน(๒) คุณภาพของงานในหน้าที่ หมายถึง ความยากง่าย การอาศัยเทคนิค วิธีการ(๓) ผลงานที่แสดงความเป็นผู้เชี่ยวชาญ หมายถึงผลงานที่ใช้ประโยชน์ได้อย่างกว้างขวางค่อนข้างมาก ผลงานที่ก่อให้เกิดการพัฒนาระบบหรือมาตรฐานของงานและผลงานที่ก่อให้เกิดความรู้ใหม่หรือเทคนิควิธีการใหม่ที่เป็นประโยชน์ต่องานค่อนข้างมาก(๔) การใช้ความรู้ความสามารถในงานสนับสนุนงานบริการวิชาการหรืองานวิชาชีพเพื่อบริการต่อสังคม หมายถึง การให้ความเห็นคำแนะนำ หรือเสนอแนะ การให้คำปรึกษาแนะนำ การอบรมและเผยแพร่ความรู้เกี่ยวกับหลักการแนวทาง ระบบ รูปแบบ เทคนิคและวิธีการในการแก้ไขปัญหาหรือการพัฒนางานสนับสนุนงานบริการวิชาการหรืองานวิชาชีพนั้นผลงานที่นำเสนอเพื่อพิจารณาตาม(๓) ให้เป็นไปตามหลักเกณฑ์ตามข้อ ๔๖ (๓) และการพิจารณาผลงานให้เป็นไปตามเงื่อนไขขอบเขตมาตรฐานของผลงานตามข้อ๔๗ข้อ ๕๐ การประเมินในกรณีตำแหน่งระดับเชี่ยวชาญพิเศษให้พิจารณาดังนี้(๑) ปริมาณงานในหน้าที่ หมายถึง ขนาดหรือความมากน้อยของงาน(๒) คุณภาพของงานในหน้าที่ หมายถึง ความยากง่าย การอาศัยเทคนิค วิธีการ(๓) ผลงานที่แสดงความเป็นผู้เชี่ยวชาญพิเศษ หมายถึงผลงานที่ใช้ประโยชน์ได้อย่างกว้างขวางมากผลงานที่ก่อให้เกิดการพัฒนาระบบหรือมาตรฐานของงานผลงานที่ก่อให้เกิดความรู้ใหม่หรือเทคนิควิธีการใหม่ที่เป็นประโยชน์ต่องานมาก(๔) การใช้ความรู้ความสามารถในงานสนับสนุน งานบริการวิชาการหรืองานวิชาชีพเพื่อบริการต่อสังคมหมายถึง การให้ความเห็น คำแนะนำ หรือเสนอแนะ การให้คำปรึกษาแนะนำ การอบรมและเผยแพร่ความรู้เกี่ยวกับหลักการแนวทาง ระบบ รูปแบบ เทคนิคและวิธีการในการแก้ไขปัญหาหรือการพัฒนางานสนับสนุนงานบริการวิชาการหรืองานวิชาชีพนั้น(๕) ความเป็นที่ยอมรับนับถือในงานด้านนั้น หรือในวงวิชาการหรือวิชาชีพนั้นหมายถึงการได้รับการยกย่องหรือได้รับรางวัลในระดับชาติสำหรับผลงานหรือผลการปฏิบัติงานสนับสนุนงานบริการวิชาการหรืองานวิชาชีพนั้นหรือในงานที่เกี่ยวข้อง การมีผลงานหรือผลการปฏิบัติงานสนับสนุนงานบริการวิชาการหรืองานวิชาชีพนั้นหรือในงานที่เกี่ยวข้องเป็นที่เชื่อถืออย่างกว้างขวางในระดับชาติผลงานที่นำเสนอเพื่อพิจารณาตาม(๓) ให้เป็นไปตามหลักเกณฑ์ตามข้อ ๔๖ (๓)และการพิจารณาผลงานให้เป็นไปตามเงื่อนไขขอบเขตมาตรฐานของผลงานตามข้อ ๔๗ข้อ ๕๑ การประเมินคุณลักษณะของบุคคลที่จำเป็นสำหรับตำแหน่งระดับชำนาญการระดับเชี่ยวชาญ และระดับเชี่ยวชาญพิเศษ ให้พิจารณากำหนดองค์ประกอบในการประเมินดังนี้(๑) ความคิดริเริ่มให้พิจารณาจากการคิดค้นระบบ แนวทาง วิธีดำเนินการใหม่เพื่อประสิทธิผลของงาน การแสดงความคิดเห็น การให้ข้อเสนอแนะอย่างสมเหตุสมผลซึ่งสามารถนำไปปฏิบัติได้การแสวงหาความรู้ใหม่เพิ่มเติมอยู่เสมอโดยเฉพาะในสาขาวิชาชีพ ในงานของตนหรือในงานของหน่วยงาน การตรวจสอบ การปรับปรุง การแก้ไขหรือการดัดแปลงวิธีทำงานให้มีประสิทธิภาพและก้าวหน้าอยู่ตลอดเวลาการสนใจในงานที่ยุ่งยากซับซ้อน ความไวต่อสถานการณ์ หรือความฉับไวในการรับรู้สิ่งเร้าภายนอกที่มีผลกระทบต่องาน(๒)การตัดสินใจแก้ไขปัญหาให้พิจารณาจากความสามารถในการวิเคราะห์หาสาเหตุของปัญหาการวิเคราะห์แนวทางในการแก้ไขปัญหาโดยมีหลายทางเลือกการเลือกแนวทางในการแก้ไขปัญหาได้อย่างถูกต้องเหมาะสมการใช้ข้อมูลประกอบในการตัดสินใจและแก้ไขปัญหา โดยเฉพาะในสายวิชาชีพ ในงานของตนหรือในงานของหน่วยงาน(๓) การพัฒนาตนเองให้พิจารณาจากการติดตาม ศึกษาค้นคว้าหาความรู้ใหม่หรือสิ่งที่เป็นความก้าวหน้าทางวิชาการหรือวิชาชีพอยู่เสมอการสนใจและปรับตนเองให้ก้าวทันวิทยาการใหม่ตลอดเวลาการนำความรู้และวิทยาการใหม่มาประยุกต์ใช้ในการปฏิบัติงานได้อย่างมีประสิทธิภาพ(๔) หรืออื่น ๆตามที่คณะกรรมการบริหารมหาวิทยาลัยกำหนดโดยทำเป็นประกาศของมหาวิทยาลัยข้อ ๕๒ การประเมินเข้าสู่ตำแหน่งระดับชำนาญการระดับเชี่ยวชาญ และระดับเชี่ยวชาญพิเศษ ให้ดำเนินการโดยคณะกรรมการประเมินผลงานที่ก.บ.ม. แต่งตั้งซึ่งเป็นผู้มีความรู้ความสามารถตรงกับวิชาชีพที่เสนอขอและมีระดับตำแหน่งไม่ต่ำกว่าตำแหน่งที่เสนอขอหรือเทียบเท่าและเป็นบุคคลภายนอกสถาบันอุดมศึกษานั้นทั้งหมดโดยให้พิจารณากำหนดจำนวนกรรมการ ดังนี้(๑) วิธีปกติ ให้แต่งตั้งกรรมการจำนวนไม่น้อยกว่าสามคน(๒) วิธีพิเศษใช้ในกรณีการแต่งตั้งบุคคลที่มีคุณสมบัติต่างไปจากหลักเกณฑ์การขอกรณีตามปกติในเรื่องระยะเวลาในการดำรงตำแหน่งหรือกรณีขอที่มิได้เป็นไปตามลำดับตำแหน่งให้แต่งตั้งกรรมการจำนวนไม่น้อยกว่าห้าคนการประเมินเพื่อแต่งตั้งในกรณีตำแหน่งระดับเชี่ยวชาญและระดับเชี่ยวชาญพิเศษต้องจัดให้มีการประชุมคณะกรรมการประเมินผลงานเพื่อพิจารณาผลงานร่วมกันและให้มีการรับฟังข้อคิดเห็นซึ่งกันและกันข้อ ๕๓ เกณฑ์การตัดสินให้ใช้คะแนนเสียงข้างมากเว้นแต่โดยวิธีพิเศษ ให้ใช้คะแนนเสียงไม่น้อยกว่าสี่ในห้าของกรรมการประเมินส่วนที่ ๕การดำเนินการ ข้อ ๕๔ การประเมินข้าราชการเพื่อแต่งตั้งให้ดำรงตำแหน่งตามข้อบังคับนี้ให้จัดทำข้อมูลเพื่อประกอบการพิจารณา ดังนี้(๑) ข้อมูลทั่วไปเกี่ยวกับข้าราชการ ได้แก่ ชื่อ อายุตัวและอายุราชการ ตำแหน่งและระดับตำแหน่งตลอดจนระยะเวลาดำรงตำแหน่งแต่ละตำแหน่ง และสังกัดสำหรับคุณสมบัติเฉพาะตำแหน่งที่ข้าราชการต้องมีเพื่อการแต่งตั้งได้แก่ ระยะเวลาดำรงตำแหน่ง ประสบการณ์การปฏิบัติงาน ความรู้ความสามารถสมรรถนะเฉพาะสำหรับตำแหน่ง ใบอนุญาตประกอบวิชาชีพ วุฒิการศึกษา การอบรมและความสามารถอื่น(๒) ผลการปฏิบัติงานหรือผลงานให้เป็นไปตามหลักเกณฑ์ วิธีการตามข้อ ๒๐หรือข้อ ๒๗ แล้วแต่กรณี หรือตามที่ ก.พ.อ. กำหนด(๓) คุณลักษณะหรือสมรรถนะของบุคคล แล้วแต่กรณีให้เป็นไปตามที่มหาวิทยาลัยกำหนดการพิจารณาตาม(๑) ถึง (๓) ให้มีการศึกษาวิเคราะห์ข้อเท็จจริงประกอบการพิจารณาเพื่อความเป็นธรรมด้วยข้อ ๕๕ การแต่งตั้งให้ดำรงตำแหน่งตามข้อบังคับนี้ให้ผู้มีอำนาจตามมาตรา ๒๘แห่งพระราชบัญญัติระเบียบข้าราชการพลเรือนในสถาบันอุดมศึกษา พ.ศ. ๒๕๔๗แต่งตั้งโดยความเห็นชอบของสภามหาวิทยาลัยข้อ ๕๖ กรณีที่ข้าราชการใดไม่ผ่านการประเมินให้ผู้บังคับบัญชาแจ้งผลการประเมินให้ข้าราชการผู้นั้นทราบข้อ ๕๗ การให้ได้รับเงินเดือนของผู้ได้รับการประเมินเพื่อแต่งตั้งให้ดำรงตำแหน่งสูงขึ้นให้เป็นไปตามกฎ ก.พ.อ. ว่าด้วยการให้ข้าราชการพลเรือนในสถาบันอุดมศึกษาได้รับเงินเดือนและเงินประจำตำแหน่งข้อ ๕๘ กรณีอื่นนอกจากที่ได้กำหนดไว้ในข้อบังคับนี้ให้เสนอ ก.พ.อ. พิจารณาเป็นกรณีไปประกาศ ณ วันที่ ๒๖กันยายน พ.ศ. ๒๕๕๐กร ทัพพะรังสีนายกสภามหาวิทยาลัยราชภัฏสวนสุนันทาปริญสินีย์/ผู้จัดทำ๒๘ เมษายน ๒๕๕๔คุณากร/ผู้ตรวจ[๑] ราชกิจจานุเบกษา เล่ม ๑๒๕/ตอนพิเศษ ๕๖ ง/หน้า ๙/๑๙ มีนาคม ๒๕๕๑